CELEX: 32013D0225
Language: hu
Date: 2013-05-17 00:00:00
Title: 2013/225/EU: A Bizottság végrehajtási határozata ( 2013. május 17. ) a mézelőméh-kolóniák fogyásáról szóló, egyes tagállami önkéntes felügyeleti tanulmányokat támogató uniós pénzügyi hozzájárulásról szóló 2012/362/EU végrehajtási határozatnak az ilyen tanulmányok tagállami programjaira vonatkozó határidők tekintetében történő módosításáról (az értesítés a C(2013) 2785. számú dokumentummal történt)

22.5.2013   
            
            
               HU
            
            
               Az Európai Unió Hivatalos Lapja
            
            
               L 135/22
            
         A BIZOTTSÁG VÉGREHAJTÁSI HATÁROZATA
   (2013. május 17.)
   a mézelőméh-kolóniák fogyásáról szóló, egyes tagállami önkéntes felügyeleti tanulmányokat támogató uniós pénzügyi hozzájárulásról szóló 2012/362/EU végrehajtási határozatnak az ilyen tanulmányok tagállami programjaira vonatkozó határidők tekintetében történő módosításáról
   (az értesítés a C(2013) 2785. számú dokumentummal történt)
   (Csak az angol, dán, észt, finn, francia, görög, holland, lengyel, lett, litván, magyar, német, olasz, portugál, spanyol, svéd és szlovák nyelvű szöveg hiteles)
   (2013/225/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az állat-egészségügyi kiadásokról szóló, 2009. május 25-i 2009/470/EK tanácsi határozatra (1) és különösen annak 23. cikkére,
   mivel:
   
               (1)
            
            
               A 2012/362/EU bizottsági végrehajtási határozat (2) arról rendelkezik, hogy az Unió a 2012. április 1-jétől2013. június 30-ig terjedő időszakra a mézelőméh-kolóniák fogyásáról szóló felügyeleti tanulmányok támogatására pénzügyi segítséget nyújt Belgium, Dánia, Németország, Észtország, Görögország, Spanyolország, Franciaország, Olaszország, Lettország, Litvánia, Magyarország, Lengyelország, Portugália, Szlovákia, Finnország, Svédország, valamint az Egyesült Királyság számára.
            
         
               (2)
            
            
               A mézelő méhek egészségi állapotával foglalkozó európai uniós referencialaboratóriumnak a mézelő méhek fogyásáról szóló kísérleti felügyeleti projektre vonatkozó iránymutatásai (3) útmutatást nyújtanak a tagállamok számára a mézelő méhek fogyásáról szóló felügyeleti tanulmányi programjaikhoz. Az iránymutatások azt írják elő, hogy három ellenőrzést kell végezni a kiválasztott méhészetekben, és annak érdekében, hogy objektív módon lehessen megbecsülni a megszűnt vagy meggyengült kolóniák számát, az utolsó ellenőrzést a méztermelő időszakban kell végrehajtani. Az időszakot a tagállamnak a sajátos éghajlati jellemzői alapján kell kiválasztania.
            
         
               (3)
            
            
               Egyes tagállamok kérték a mézelőméh-kolóniák fogyásáról szóló felügyeleti tanulmányi programok 2012/362/EU végrehajtási határozatban meghatározott időszakának 2013. június 30. utánra történő meghosszabbítását, mivel az adott tagállamok földrajzi helyzetére és az évszakra jellemző körülményekre figyelemmel lehetetlen lenne befejezni a programjaikat eddig az időpontig.
            
         
               (4)
            
            
               Annak érdekében, hogy a mézelőméh-kolóniák fogyásáról szóló felügyeleti tanulmányi programokban részt vevő valamennyi tagállam számára lehetséges legyen, hogy nyáron befejezze a harmadik látogatási kört, a 2012/362/EU végrehajtási határozatban meghatározott határidőt 2013. június 30-ról2013. szeptember 30-ra szükséges módosítani.
            
         
               (5)
            
            
               A 2012/362/EU végrehajtási határozatot ezért ennek megfelelően módosítani kell.
            
         
               (6)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2012/362/EK végrehajtási határozat 1. cikke (2) bekezdésének a) pontjában a „2013. június 30.” időpont helyébe a „2013. szeptember 30.” időpont lép.
   2. cikk
   Ennek a határozatnak a Belga Királyság, a Dán Királyság, a Németországi Szövetségi Köztársaság, az Észt Köztársaság, a Görög Köztársaság, a Spanyol Királyság, a Francia Köztársaság, az Olasz Köztársaság, a Lett Köztársaság, a Litván Köztársaság, Magyarország, a Lengyel Köztársaság, a Portugál Köztársaság, a Szlovák Köztársaság, a Finn Köztársaság, a Svéd Királyság, valamint Nagy-Britannia és Észak-Írország Egyesült Királysága a címzettje.
   
      Kelt Brüsszelben, 2013. május 17-én.
      
         
            a Bizottság részéről
         
         Tonio BORG
         
            a Bizottság tagja
         
      
   
   
      (1)  HL L 155., 2009.6.18., 30. o.
   
      (2)  HL L 176., 2012.7.6., 65. o.
   
      (3)  http://ec.europa.eu/food/animal/liveanimals/bees/docs/annex_i_pilot_project_en.pdf